|  |
| --- |
| Jaunimo iniciatyvų ir programų projektų vertinimo ekspertų atrankos aprašo |
| 4 priedas |

***(Nešališkumo ir konfidencialumo deklaracijos forma)***

**Nešališkumo ir konfidencialumo deklaracija**

**PRIPAŽĮSTU**, kad:

1. neturiu turtinių ar neturtinių interesų, susijusių su vertinama (-amomis) paraiška (-omis) ir nesu tiesiogiai susijęs (-usi) santuokos, artimos giminystės, svainystės ryšiais ir netiesiogiai susijęs (-usi) darbo, ekonominiais, politiniais, sutartiniais ir kitais dalykiniais ar asmeninio pobūdžio santykiais, įskaitant emocinio, nacionalinio identiteto ar kitais ryšiais su vertinamos (-ų) paraiškų teikėjais bei nėra faktų ar aplinkybių, kurie leistų abejoti mano nešališkumu ir atliekamos (-ų) paraiškos (-ų) vertinimo paslaugos (-ų) skaidrumu;
2. kvietime dalyvauti jaunimo iniciatyvų ir programų projektų , pretenduojančių gauti paramą iš savivaldybės biudžeto, vertinti pretendentų atrankoje pateikiau tikslius ir teisingus duomenis apie save.

**AŠ PASIŽADU**, kad:

1. pateikiamą paraišką (-as) vertinsiu objektyviai, savarankiškai, vadovaudamasis (-i) vertinimo paslaugų sutartyje nustatytais reikalavimais bei lygiateisiškumo ir nešališkumo principais;
2. išlaikysiu paslaptyje visą man suteiktą informaciją vertinant paraišką (-as)  
   atitinkama forma, naudosiu šiuos konfidencialius duomenis tik paraiškos (-ų) vertinimui atlikti ir neatskleisiu jų tretiesiems asmenims vertinimo eigoje ir jam pasibaigus, išskyrus Lietuvos Respublikos teisės aktų numatytais atvejais;

**MAN IŠAIŠKINTA**, kad:

1. asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai;
2. konfidencialią informaciją sudarovisainformacija, pateikta vertinamose paraiškose, Klaipėdos miesto savivaldybės administracijos pateikti papildomi dokumentai ir duomenys, reikalingi tinkamam paraiškos (-ų) vertinimui atlikti;
3. konfidencialia nelaikoma informacija, kuri jos paskelbimo metu man buvo žinoma ar tapo viešai prieinama visuomenei, taip pat informacija, kuri, vadovaujantis Lietuvos Respublikos teisės aktais, yra viešosios paskirties;
4. konfidencialios informacijos atskleidimas ir (arba) nešališkumo principų nesilaikymas yra šiurkštus mano prisiimtų sutartinių įsipareigojimų pažeidimas, už kurį atsiranda vertinimo paslaugų sutartyje nustatytos pasekmės.

**AŠ PATVIRTINU**, kad nešališkumo ir konfidencialumo pasižadėjimo nuostatos man yra aiškiai suprantamos ir žinomos.

Aš, žemiau pasirašęs (-iusi), patvirtinu, kad, mano žiniomis, neturiu interesų konflikto su bet kuriuo iš asmenų ar organizacijų (įstaigų), pateikusių paraišką jaunimo iniciatyvų ir programų projektų konkursui, įskaitant asmenis ar konsorciumų narius, subrangovus ar kitus partnerius.

Aš patvirtinu, jog atsiradus galimam interesų konfliktui, atliekant savo pareigas vertinant jaunimo iniciatyvų ir programų projektų konkursui pateiktas paraiškas, aš nedelsiant informuosiu Savivaldybės jaunimo reikalų koordinatorių, atsakingą už paraiškų vertinimo darbo organizavimą, ir, jei reikės, nusišalinsiu nuo tolimesnės veiklos atitinkamo paraiškų teikimo termino metu.

Taip pat patvirtinu, kad saugosiu profesinę paslaptį ir trečiai šaliai neperduosiu konfidencialios informacijos, įskaitant asmeninius dalyvių duomenis, kuri gali būti sąmoningai ar nesąmoningai man atskleista vertinant ir svarstant paraiškas.

Pasižadu nesiekti neteisėtos naudos iš man patikėtos informacijos.

Vardas, pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parašas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_